REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/366-14

4. novembar 2014. godine

B e o g r a d

Z A P I S N I K

49. SEDNICE ODBORA ZA USTAVNA PITANjA I ZAKONODAVSTVO NARODNE SKUPŠTINE, ODRŽANE 4. NOVEMBRA 2014. GODINE

 Sednica je počela u 11,10 časova.

 Sednicom je predsedavao dr Aleksandar Martinović, predsednik Odbora.

 Sednici su prisustvovali članovi Odbora: Mujo Muković, zamenik člana Veroljuba Arsića, Dragan Nikolić, Svetislav Vukmirica, Tanja Tomašević Damnjanović, Đorđe Milićević, zamenik člana Žarka Obradovića, Neđo Jovanović Vojislav Vujić, zamenik člana Petra Petrovića, Balint Pastor i Mirko Čikiriz.

 Sednici nisu prisustvovali Katarina Rakić, Biljana Pantić Pilja, Aleksandar Jablanović, Žarko Mićin, prof. dr Janko Veselinović, Vesna Besarović i Vesna Martinović, kao ni njihovi zamenici.

Sednici je prisustvovao narodni poslanik Zoran Babić, predstavnik predlagača.

Na predlog predsednika Odbora, jednoglasno je usvojen sledeći

D n e v n i r e d:

 1.Razmatranje Predloga zakona o izmenama i dopunama Zakona o finansiranju politočkih aktivnosti, koji je podnela grupa od 128 narodnih poslanika poslaničke grupe Srpska napredna stranka.

 Pre početka odlučivanja o tačkama dnevnog reda, Odbor je jednoglasno usvojio zapisnike od 13. do 48. sednice Odbora.

Prva tačka dnevnog reda. Razmatranje Predloga zakona o izmenama i dopunama Zakona o finansiranju političkih aktivnosti, koji je podnela grupa od 128 narodnih poslanika poslaničke grupe Srpska napredna stranka.

Zoran Babić narodni poslanik, predstavnik predlagača, upoznao je prisutne članove Odbora sa Predlogom zakona o izmenama i dopunama Zakona o finansiranju političkih aktivnosti, koji je podnela grupa od 128 narodnih poslanika poslaničke grupe Srpska napredna stranka.

 U diskusiji su učestvovali Neđo Jovanović, Mirko Čikiriz i Dragan Nikolić, članovi Odbora.

Odbor je razmotrio Predlog zakona o izmenama i dopunama Zakona o finansiranju političkih aktivnosti, koji je podnela grupa od 128 narodnih poslanika poslaničke grupe Srpska napredna stranka, u načelu i smatra da je Predlog zakona u skladu sa Ustavom i pravnim sistemom Republike Srbije.

 Odbor je odluku doneo većinom glasova

 Za izvestioca Odbora na sednici Narodne skupštine određen je predsednik Odbora.

 Sednica je završena u 11,35 časova.

 Sastavni deo ovog zapisnika čine stenografske beleške.

 SEKRETAR PREDSEDNIK

dr Radoje Cerović dr Aleksandar Martinović